На основу решења Привредног суда у Београду 6 Ст. 214/2020 од 06.05.2021. године и одлуке Одбора поверилаца од 04.10.2021. године, а у складу са чланoвима 131., 132., 133., 135. и 136. Закона о стечају *(«Службени гласник Републике Србије» број 104/2009, 99/2011 – др. закон, 71/2012 - одлука УС, 83/2014, 113/2017, 44/2018 и 95/2018)*, Националним стандардом број 5 – Националним стандардом о начину и поступку уновчења имовине стечајног дужника («*Службени гласник Републике Србије» број 62/2018*) стечајни управник стечајног дужника

**Привредно друштво за производњу, трговину и услуге**

**„FRUIT COMPANY“ д.о.о. у стечају**

**Београд, ул. Струмичка бр. 5**

**матични број 17535366, ПИБ 103228670**

**ОГЛАШАВА**

продају имовинe стечајног дужника у оквиру имовинске целине и

стечајног дужника као правног лица, методом јавног надметања

|  |  |  |  |  |
| --- | --- | --- | --- | --- |
| **Редни број целине** | **Најважнију имовину целине односно стечајног дужника као правног лица чини:** | **Процењена вредност у динарима (без ПДВ-а)** | **Износ депозита у динарима**  **(5% процењене вредности)** | **Почетна цена у динарима (5% процењене вредности)** |
| **1.** | **Комерцијални комплекс хладњаче** који чине објекти, укупне површине 1.670,00 m² и земљиште на КП 1511/14 КО Петроварадин, укупне површине 5.776,00 m², на адреси Божидара Аџије бр. 1а у Петроварадину | **118,050,836.00** | **5.902.541,80** | **5.902.541,80** |
|
| **2.** | **Стечајни дужник као правно лице** чију најважнију имовину чини Комплекс хладњаче са опремом и пратећим објектима, укупне површине 4.768,00 m², изграђеним на КП 4912/1, 4912/2, 4912/3, 4912/4, 4913/1, 4913/2 и 4913/3 КО Добановци, укупне површине 13.166,27 m² (на адреси Угриновачка у Добановцима), нематеријалном имовином и потраживањима | **320,356,698.00** | **16.017.834,90** | **16.017.834,90** |

(*Напомена: Опис и статус имовине стечајног дужника која је предмет продаје детаљно је приказан у Продајној документацији)*

Право на учешће имају сва правна и физичка лица која:

1. након добијања профактуре, изврше уплату ради откупа продајне документације и то у износу од по 100.000,00 динара, за целине број 1. и 2.

Профактура се може преузети сваког радног дана у периоду од 09,00 до 15,00 часова у просторијама стечајног управника у Београду, на адреси Ватрослава Јагића бр. 5а. Алтернативно, профактура се може преузети у електронском облику након достављања писаног захтева за издавање профактуре на е-mail: [office@nibor.rs](mailto:office@nibor.rs). Рок за откуп и преузимање продајне документације је **27.04.2022. године**.

1. уплате депозит у износу од 5% од процењене вредности за заинтересовану целину, на текући рачун стечајног дужника број: **205-359197-70** који се води код **„Комерцијалне банке” а.д. Београд** или положе неопозиву првокласну банкарску гаранцију наплативу на први позив. У случају да се депозит полаже уплатом на текући рачун стечајног дужника рок за уплату депозита истиче најкасније на дан одржавања продаје (**рок за уплату депозита је 29.04.2022. године)**. Доказ о полагању депозита стечајном управнику се доставља најкасније на регистрацији за јавно надметање. У случају да се као депозит полаже првокласна банкарска гаранција, оригинал исте се, ради провере, мора доставити искључиво лично стечајном управнику на адресу Ватрослава Јагића бр. 5а у Београду, најкасније до **26.04.2022. године** до 15,00 часова по Београдском времену (GMT+1). Банкарска гаранција мора имати **рок важења до 30.06.2022. године**. У обзир ће се узети само банкарске гаранције које пристигну на назначену адресу у назначено време.
2. потпишу Изјаву о губитку права на враћање депозита. Изјава чини саставни део продајне документације.

Имовина стечајног дужника се купује у виђеном стању и иста се може разгледати након откупа и преузимања продајне документације у канцеларији стечајног управника у Београду у ул. Ватрослава Јагића бр. 5а, сваким радним даном од 9,00 до 15,00 часова, а најкасније до **27.04.2022. године**, уз претходну најаву стечајном управнику.

Стечајном управнику се **најкасније до завршетка регистрације учесника на дан одржавања продаје**, дана 29.04.2022. године, доставља: Пријава за учешће на јавном надметању са изјавом о губитку права на повраћај депозита, потписанe лично или од стране овлашћеног лица, са доказoм да је у питању овлашћено лице, копија банкарске гаранције или фотокопија доказа о уплати депозита. Учесник који предаје пријаву за правно лице, стечајном управнику доставља и извод из регистрације АПР-а и ОП образац, у случају конзорцијума, поред напред наведених доказа за сваког члана, доставља се и фотокопијa уговора о конзорцијуму и фотокопијa овлашћења за заступање конзорцијума.

Јавно надметање одржаће се дана **29.04.2022. године у 12,00 часова** у просторијама стечајног дужника у Београду, на адреси ул. Ватрослава Јагића бр. 5а.

Регистрација учесника почиње два сата пре почетка јавног надметања, и то **дана 29.04.2022. године у 10,00 часова, а завршава се у 11,50 часова**, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **два радна дана** од дана јавног надметања односно у року од **два радна дана** од дана прихватања излицитиране цене од стране разлучних поверилаца и Одбора поверилаца за случај да излицитирана цена на јавном надметању буде мања од 50% процењене вредности предмета продаје (члан 136в Закона о стечају), а пре потписивања купопродајног уговора, након чега ће му бити враћена гаранција.

Купопродајни уговор се потписује у року од **3 дана** од дана одржавања јавног надметања односно у року од **3 дана** од дана прихватања излицитиране цене од стране разлучних поверилаца и Одбора поверилаца за случај да излицитирана цена на јавном надметању буде мања од 50% процењене вредности предмета продаје (члан 136в Закона о стечају), као и под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **15 дана** од дана потписивања купопродајног уговора (рок за уплату купопродајне цене, за случај да није неопходно прибављање сагласности прописане одредбом члана 136в Закона о стечају, истиче најкасније **17.05.2022. године**). Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена банкарска гаранција. У конкретном случају, купопродајни уговор се потписује у року од **3 радна дана** од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од **8 дана** од дана јавног надметања.

Другом најбољем понуђачу на јавном надметању, депозит (гаранција) се враћа најкасније два радна дана након исплате купопродајне цене у целости од стране проглашеног купца.

Порезе и трошкове који произлазе из закљученог купопродајног уговора у целости сноси купац.

Oвлашћено лице: стечајни управник Мирко Боровчанин, контакт телeфони: 011/344 05 91, 063/201-766.